18. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΚΟΙΝ. ΥΠΗΡΕΣΙΩΝ Αριθ. 173103/9175/81 της 26 Ιαν./10 Φεβρ. 1982 (ΦΕΚ Α΄ 57) Καθορισμός μηνιαίας αποζημιώσεως στις Μαίες που κάνουν την υποχρεωτική θητεία τους. ΄Εχοντας υπόψη: 1)Το άρθρ. 8 του Νόμ. 1076/80 «περί ενοποιήσεως των θέσεων κλάδων τινών προσωπικού των Νοσηλευτικών Ιδρυμάτων Ν.Δ. 2592/1953 κλπ.». 2)Το άρθρ. 7 του Ν.Δ. 2592/53 «περί ασκήσεως του Μαιευτικού επαγγέλματος και εκπαιδεύσεως Μαιών», αποφασίζουμε: 1.Ορίζουμε τη χορήγηση μηνιαίας αποζημιώσεως ανερχομένης στο ήμισυ του εκάστοτε βασικού μισθού του βαθμού 8ου της υπαλληλικής ιεραρχίας στις Μαίες που κάνουν την ετησία υποχρεωτική θητεία τους. 2.Η πιο πάνω μηνιαία αποζημίωση δεν χορηγείται: α)σε περιόδους διακοπών θητείας. β)σε περίπτωση που ο χρόνος θητείας παρατείνεται περισσότερο από τα οριζόμενα στη σχετική νομοθεσία και από υπαιτιότητα της ενδιαφερομένης όπως ασθένεια κ.λ.π. 